לשונון

לשונון (שם מדעי: Hippoglossus) הוא סוג דגים שטוחים ממשפחת השטחנוניים שבסדרת הסוליתאים. דגים אלה גדולים ביותר ויכולים להגיע למשקל שיא של 300 ק"ג ולאורך של 4.7 מטר.

אלו דגים החיים בצפון האוקיינוס השקט והאוקיינוס האטלנטי והם מחפשים מזון על קרקעית המדפים הסלעיים של האוקיינוס וכן בימים רדודים בהם ישנם הרבה מיני מזון. דגים אלה בעלי ראש שטוח עם 2 עיניים באותו צד, פה משורבב למעלה וסנפירים עגולים היוצרים צורת עפיפון.

הם טורפים יצורים קטנים יותר כולל דגים אחרים מסדרתם, סלמון, בקלה, צלופחוליים, סרדינים, דגי טרוטנית, סילוניות וסרטנאים גדולים וכן צדפות.

מינים
לשונון אטלנטי (Hippoglossus hippoglossus)
לשונון פסיפי (Hippoglossus stenolepis)

קישורים חיצוניים

בעלי חיים שתוארו ב-1816
שטחנוניים
טקסונים שתוארו בידי ז'ורז' קיווייה